
BŪVDARBU LĪGUMS Nr. ____
[bookmark: _Hlk233897993][bookmark: _Hlk206590057]Būvdarbi saskaņā ar būvniecības ieceres dokumentāciju 
Dobeles novada pašvaldības izglītības iestādēs
1., 2., 3. DAĻA (izvēlēties vajadzīgo)

Dokumenta parakstīšanas datums ir pēdējā pievienotā
droša elektroniskā paraksta un tā laika zīmoga datums

Dobeles novada pašvaldība, reģistrācijas numurs 90009115092, tās izpilddirektora _________ personā, kurš rīkojas saskaņā ar Dobeles novada pašvaldības nolikumu un
Dobeles novada Izglītības pārvalde, reģistrācijas numurs 90009147276, turpmāk – Pasūtītājs, tās vadītājas ___________ personā, kura rīkojas saskaņā ar Dobeles novada Izglītības pārvaldes nolikumu, no vienas puses, 
_____________________, reģistrācijas numurs _________________, ________________ personā, kurš/a rīkojas saskaņā ar komercsabiedrības statūtiem, ar tiesībām pārstāvēt atsevišķi, turpmāk – Izpildītājs, no otras puses, abi kopā un katrs atsevišķi turpmāk – Puses/Puse,
saskaņā ar Dobeles novada Iepirkumu komisijas 2026. gada _____ lēmumu (protokols Nr. ___) atklāta konkursa “Būvdarbi saskaņā ar būvniecības ieceres dokumentāciju Dobeles novada pašvaldības izglītības iestādēs”, identifikācijas numurs DNP 2026/44K, rezultātiem, 
savstarpēji vienojoties noslēdz šādu līgumu, turpmāk – Līgums:

1. LĪGUMA PRIEKŠMETS
1.1. Pasūtītājs uzdod, bet Izpildītājs par Līgumā noteikto atlīdzību, ar saviem materiāliem, darbarīkiem, ierīcēm un darbaspēku uzņemas veikt būvdarbus saskaņā ar būvniecības ieceres dokumentāciju Dobeles novada pašvaldības izglītības iestādēs:
1.1.1. Gardenes pamatskolas ieejas kāpņu remontu un nobrauktuves izveidi (1. daļa);
1.1.2. Dobeles pirmskolas izglītības iestādes (PII) “Jāņtārpiņš” grupas āra lieveņa remontu (2. daļa);
1.1.3. Annas Brigaderes pamatskolas WC telpu remontdarbus (3. daļa), izvēlēties vajadzīgo
turpmāk – Darbi/Būvdarbi.
1.2. Izpildītājs Darbus veic:
1.2.1. Gardenes pamatskola, adrese: Priežu iela 21, Gardene, Auru pagasts, Dobeles novads (1. daļa);
1.2.2. PII “Jāņtārpiņš”, adrese: Zaļā iela 29, Dobele, Dobeles novads (2. daļa);
1.2.3. Annas Brigaderes pamatskola, adrese: Annas Brigaderes skola, Kroņauce, Tērvetes pagasts, Dobeles novads (3. daļa), izvēlēties vajadzīgo
turpmāk – Objekts.
1.3. [bookmark: _Hlk233901782]Izpildītājs Darbus uzņemas veikt Līgumā un Latvijas Republikā normatīvajos aktos noteiktajā kārtībā, noteiktajos termiņos un pienācīgā kvalitātē saskaņā ar Tehnisko specifikāciju/darbu daudzumu sarakstu (Līguma __ pielikums), Finanšu piedāvājumu (Līguma __. pielikums), kas ir Līguma neatņemamas sastāvdaļas.
1.4. Darbi veicami atbilstoši _________ izstrādātajam būvniecības ieceres dokumentācijai (lieta Nr. BIS- __________). 
1.5. Parakstot šo Līgumu, Izpildītājs apliecina, ka ir apsekojis Objektu, iepazinies ar veicamajiem Darbiem, to veikšanas apstākļiem, apjomiem, riskiem, pielietojamiem materiāliem un prasībām, un atsakās Pasūtītājam izvirzīt, saistībā ar veicamajiem Darbiem Objektā, jebkāda satura iebildumus vai pretenzijas.
1.6. Darbu izpildes noteikumu apraksts un prasības noteiktas Tehniskajā specifikācijā / darbu daudzumu sarakstu (Līguma __ pielikums).

2. LĪGUMCENA UN NORĒĶINU KĀRTĪBA
2.1. Par pilnīgu, savlaicīgu un kvalitatīvu Darbu izpildi Pasūtītājs samaksā Izpildītājam līgumcenu:
2.1.1.  ____ EUR (_____ euro __ centi), bez pievienotās vērtības nodokļa (PVN) par Līguma 1.1.1. apakšpunktā minētajiem Darbiem (1. daļa); 
2.1.2. ____ EUR (_____ euro __ centi), bez PVN par Līguma 1.1.2. apakšpunktā minētajiem Darbiem (2. daļa);
2.1.3. ____ EUR (_____ euro __ centi), bez PVN par Līguma 1.1.3. apakšpunktā minētajiem Darbiem, (3. daļa) izvēlēties vajadzīgo
kas kopā sastāda - ____ EUR (_____ euro __ centi), bez PVN, turpmāk – Līgumcena.
2.2. Pamatojoties uz Pievienotās vērtības nodokļa likuma 142. pantu “Īpašs nodokļa piemērošanas režīms būvniecības pakalpojumiem”, PVN apmaksu par Darbiem veic Pasūtītājs (būvniecības pakalpojumu saņēmējs).
2.3. Līgumcenas apmaksa tiek veikta ar pārskaitījumu uz Izpildītāja bankas norēķinu kontu 20 (divdesmit) darbadienu laikā pēc faktiski paveikto Darbu pieņemšanas – nodošanas akta parakstīšanas un atbilstoša Izpildītāja e-rēķina saņemšanas. 
2.4. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 20 (divdesmit) darbadienu laikā no dienas, kad Puses ir parakstījušas aktu par faktiski izpildītajiem Darbiem, ja Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību. 
2.5. Nekvalitatīvi veikti Darbi (neatbilstoši Līguma noteikumiem) netiek apmaksāti, un trūkumi Darbos, kas var tikt atklāti arī pēc Darbu izpildes, kā arī zaudējumi, kas radušies Pasūtītājam vai trešajai personai Izpildītāja, tā darbinieku darbības vai bezdarbības, ļaunā nolūkā izdarīto darbību vai nolaidības rezultātā, Izpildītājam jānovērš vai jāatlīdzina ne vēlāk kā 15 (piecpadsmit) kalendāro dienu laikā no konstatēšanas brīža par saviem finanšu līdzekļiem.
2.6. Ja Puses nevar vienoties par defektiem, tām ir tiesības pieaicināt ekspertu, kas apstiprina vai noliedz Pasūtītāja norādītos defektus. Ar ekspertīzi saistītos izdevumus sedz tā Puse, kurai eksperta atzinums ir bijis nelabvēlīgs.
2.7. Līgumcenā ir iekļautas:
2.7.1. visas izmaksas, kas attiecas uz Darbu veikšanu, tai skaitā, Izpildītāja iesniegtajos iepirkuma dokumentos atspoguļotās izmaksas, darba samaksa un nodokļi Darbu veikšanā iesaistītajam personālam, izmaksas par Darbu veikšanai izmantoto būvizstrādājumu, palīgmateriālu, tehnoloģiju, aprīkojuma un iekārtu (šī Līguma tekstā – “Materiāli”) iegādi, piegādi, montāžu, izmaksas par Darbu veikšanai nepieciešamās tehnikas un aprīkojuma iegādi, piegādi un nomu, atlīdzības un obligātie maksājumi, kurus piemēro vai kuri tiks piemēroti Izpildītāja pienākumu pienācīgai izpildei saskaņā ar Līgumu;
2.7.2. vispārīgās izmaksas, tai skaitā,  Darbu sagatavošanas, norobežošanas, materiālu un iekārtu uzglabāšanas izmaksas, Materiālu, mehānismu, tehnikas un aprīkojuma uzglabāšanas, būvgružu uzglabāšanas un izvešanas, un visas citas izmaksas, kas saistītas ar Līguma izpildi;
2.7.3. Izpildītāja virsizdevumi un peļņa.
2.8. Parakstot šo Līgumu, Izpildītājs apliecina, ka viņa piedāvājums iekļauj izmaksas visiem nepieciešamajiem darbiem, materiāliem, stiprinājumu elementiem, mehānismiem, darba rīkiem u.c., kas nav minēti Izpildītāja iesniegtajos iepirkuma dokumentos, bet kas ir nepieciešami kvalitatīvai, atbilstoši tehnoloģijas, būvmateriālu ražotāju un būvnormatīvu prasībām Darbu veikšanai. Šādus Darbus Izpildītāja pienākums ir izpildīt.
3. RĒĶINI UN BŪVDARBU IZPILDES AKTS
3.1. Visiem rēķiniem jābūt adresētiem Pasūtītājam .
3.2. Rēķinos jānorāda:
3.2.1. Pasūtītāja nosaukums: Dobeles novada pašvaldība;
3.2.2. Līguma numurs;
3.2.3. Objekta nosaukums un adrese;
3.2.4. rekvizīti atbilstoši Pievienotās vērtības nodokļa likuma 125. panta prasībām;
3.2.5. Darbu izpildes akta numurs un datums, par kuru tiek izrakstīts rēķins.
3.3. Izpildītājs iesniedz rēķinu elektroniskā formā, kas atbilst Latvijas Republikā spēkā esošajiem normatīvajiem aktiem. Izpildītājs sagatavoto e-rēķinu nosūta uz Pasūtītāja (Dobeles novada pašvaldības Izglītības pārvaldes) e-adresi: REKINI@90009147276.
3.4. Darbu izpildes aktā ir jānorāda:
3.4.1. atskaites periods;
3.4.2. Pasūtītāja nosaukums: Dobeles novada pašvaldība;
3.4.3. Darbu apjoms, vieta un vērtība; 
3.4.4. Darbu izpildes akta forma jāsaskaņo ar Pasūtītāju.

4. DARBU IZPILDES NOTEIKUMI UN TERMIŅI
4.1. Darba kvalitātes prasības, ko jāievēro Izpildītājam, nosaka Līgums un tā pielikumi.
4.2. Līgums stājas spēkā ar tā abpusējas parakstīšanas brīdi. 
4.3. Līguma izpildes termiņš ir 4 (četri) mēneši (1., 2. daļa), 2 (divi) mēneši (3. dala) no Līguma spēkā stāšanās dienas.( izvēlēties vajadzīgo)
4.4. Izpildītājs apņemas nekavējoties, bet ne vēlā kā 3 (trīs) darbadienu laikā ziņot Pasūtītājam par visiem apstākļiem un/vai šķēršļiem, kuri kavē Darbu izpildi Līgumā noteiktajos termiņos.
4.5. Izpildītājam nav tiesības uz Darbu izpildes termiņa pagarinājumu tādu iemeslu dēļ, kuri tam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Izpildītājs būtu varējis sagaidīt vai novērst.
4.6. Ja Izpildītājam, objektīvu iemeslu dēļ, nepieciešams Darbu izpildes termiņa pagarinājumu, tas par to rakstiski ziņo Pasūtītājam. Šāds paziņojums nosūtāms nekavējoties pēc tam, kad Izpildītājs uzzinājis par esošiem vai vēl sagaidāmiem apstākļiem, kas izraisa Darbu izpildes kavējumu. Ja šāds paziņojums nekavējoties, tas ir ne vēlāk kā 3 (trīs) darbadienu laikā netiek nosūtīts, tiesības pieprasīt termiņa pagarinājumu tiek zaudētas. Izpildītājs iesniegumā norāda pamatotus un pierādāmus iemeslus Darbu termiņa pagarinājuma nepieciešamībai.
4.7. Pasūtītājam ir pienākums sniegt Izpildītājam atbildi uz saņemto paziņojumu, 5 (piecu) darbadienu laikā no paziņojuma saņemšanas dienas.
4.8. Izpildītājs Darbus nodod Pasūtītājam ar nodošanas – pieņemšanas aktu.
4.9. Pretenziju gadījumā Pasūtītājs neparaksta nodošanas – pieņemšanas aktu un informē Izpildītāju par konstatētajām neatbilstībām Līgumam. Šādā gadījumā Puses vienojas par termiņu, kurā Izpildītājam jānovērš konstatētās nepilnības.
4.10. Darba izpilde uzskatāma par pabeigtu un pieņemtu ar abpusēju Darba nodošanas – pieņemšanas akta parakstīšanu. 
4.11. Pēc Pasūtītāja pieprasījuma Izpildītājam 5 (piecu) kalendāro dienu laikā jāsniedz rakstiska informācija Pasūtītājam par Darbu izpildes gaitu.
4.12. Izpildītājam Darbi ir jāveic saskaņā ar Līguma noteikumiem, tehnisko specifikāciju/darbu daudzumu sarakstu (Līguma __. pielikums).

5. GARANTIJA
5.1. Garantija Darbiem un materiāliem tiek noteikta _____ (______) mēneši, pēc abpusējas nodošanas – pieņemšanas akta parakstīšanas. 
5.2. Garantijas laikā Izpildītāja pārstāvim, lai konstatētu nepieciešamību garantijas darbu veikšanai, jāierodas Darba izpildes vietā 5 (piecu) darbadienu laikā pēc uzaicinājuma saņemšanas no Pasūtītāja.
5.3. Par garantijas laikā konstatētajiem defektiem Puses sastāda aktu un vienojas par defektu novēršanu, nosakot termiņu, kas nav ilgāks par 15 (piecpadsmit) kalendārajām dienām. 
5.4. Ja Izpildītājs vai tā pārstāvis, nav ieradies Līguma 5.2. punktā noteiktā termiņā garantijas defektu konstatēšanai, aktu var sastādīt Pasūtītāja pārstāvis defekta konstatēšanas brīdī Izpildītājam klāt neesot.
5.5. Garantijas laikā nepieciešamos darbus un izmaksas defektu novēršanai sedz Izpildītājs.
5.6. Ja Izpildītājs garantijas termiņā un Līgumā norādītajā laikā atsakās novērst konstatētos trūkumus vai defektus, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Izpildītājs sedz Pasūtītājam visas izmaksas un zaudējumus, kas radušies no savlaicīgas garantijas darbu neizpildes.

6. PUŠU TIESĪBAS UN PIENĀKUMI
6.1. Izpildītājam ir tiesības:
6.1.1. saņemt samaksu par kvalitatīviem un termiņā paveiktiem Darbiem saskaņā ar Līguma un Latvijas Republikā spēkā esošo normatīvo aktu noteikumiem;
6.1.2. saņemt no Pasūtītāja Būvdarbu veikšanai nepieciešamo informāciju un dokumentāciju;
6.1.3. pieprasīt no Pasūtītāja līgumsoda samaksu atbilstoši Līguma noteikumiem;
6.1.4. vienpusēji izbeigt līgumsaistības saskaņā ar Līguma noteikumiem.
6.2. Izpildītāja pienākumi veicot Būvdarbus: 
6.2.1. veikt tos tehnoloģiski pareizi, ievērojot Darbos izmantoto materiālu ražotāju instrukcijas un ieteikumus;
6.2.2. nodrošināt atbildīgā Būvdarbu vadītāja klātbūtni Objektā vismaz 1 (vienu) reizi nedēļā un kad vien nepieciešams, arī ārpus normālā darba laika un brīvdienās. Nodrošināt atbildīgā Būvdarbu vadītāja piedalīšanos katrā būvsapulcē.
6.2.3. izmantojamos būvizstrādājumus un materiālus pirms to iegādes uz izmantošanas saskaņot ar Pasūtītāja pārstāvi;
6.2.4. ēku telpās norobežot darba zonu ar atbilstošu nožogojumu un brīdinājuma zīmēm;
6.2.5. Darbus organizēt un veikt tā, lai netraucētu iestādes darbu;
6.2.6. Darbu laikā nodrošināt, lai netiktu bojātas ēkas citas telpas;
6.2.7. Būvdarbus veikt, vadoties pēc Pasūtītāja dotajiem darbu uzdevumiem un Pasūtītāja pārstāvja norādījumiem;
6.2.8. uzņemties projektu vadītāja tiesības, pienākumus un atbildību atbilstoši ievērojot 25.02.2003. Ministru kabineta noteikumu Nr. 92 “Darba aizsardzības prasības, veicot būvdarbus” noteiktās prasības, kā arī Būvdarbus veikt nodrošinot darba aizsardzības, ugunsdrošības prasību, drošības tehnikas normu ievērošanu;
6.2.9. veicamos Būvdarbus izpildīt atbilstošā kvalitātē, saskaņā ar Līguma noteikumiem un tehnisko specifikāciju (Līguma __. pielikums). Izpildītājs ir atbildīgs par paveikto Būvdarbu kvalitāti;
6.2.10. veikt Būvdarbus ar savām iekārtām, materiāliem, aprīkojumu un darba spēku;
6.2.11. izmantot tādus būvizstrādājumus, kas ir sertificēti Eiropas Savienībā, kuru ražotāja garantija termiņš materiāliem nav mazāks par 36 (trīsdesmit sešiem) mēnešiem no būvobjekta nodošanas un pieņemšanas akta parakstīšanas dienas, izņemot būvizstrādājumus, kuriem ir noteikts attiecīgā būvizstrādājuma ražotāja garantijas termiņš;
6.2.12. konstrukciju, izstrādājumu vai iekārtu pielietošana pieļaujama tikai ar Pasūtītāja akceptu;
6.2.13. Izpildītājs nodrošina veiktajiem Būvdarbiem garantijas laiku __ (_____) mēnešus no Būvobjekta nodošanas un pieņemšanas akta parakstīšanas dienas;
6.2.14. nodrošināt, ka Būvdarbu un garantijas laikā ir apdrošināta būvdarbu veicēja profesionālā civiltiesiskā atbildība atbilstoši Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām. Minētā apdrošināšana jāuztur spēkā visu Būvdarbu un garantijas laiku;
6.2.15. ja Izpildītāja vainas dēļ, veicot Līgumā noteiktos Būvdarbus, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās atbildības obligātās apdrošināšanas robežas, tad jebkādus radītos zaudējumus un kompensācijas, kuras nesedz apdrošināšana, sedz Izpildītājs uz sava rēķina, kā arī, Izpildītājs uzņemas visu atbildību par nodarījumu un tā radītajām un iespējamajām sekām;
6.2.16. Darbu izpildei nodrošināt kvalificētu personālu (atbildīgos būvspeciālistus) un iekārtas;
6.2.17. veikt samaksu visiem Līguma izpildē tā piesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem ne vēlāk kā 60 (sešdesmit) dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo Darbu veikšanu;
6.2.18. Līgumos ar Būvdarbu izpildē iesaistītajiem apakšuzņēmējiem iekļaut noteikumus par Būvdarbu nodošanas – pieņemšanas kārtību atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 6., 9., 10. un 14. punktā iekļautajam regulējumam, izņemot prasību veikt Būvdarbu ekspertīzi.
6.2.19. veicot Būvdarbus, nodrošināt darba aizsardzības likuma un citu Latvijas Republikā spēkā esošo darba aizsardzību reglamentējošo normatīvo aktu prasību izpildi;
6.2.20. atbildēt par visiem zaudējumiem, kas var rasties Izpildītāja darbības vai bezdarbības rezultātā Pasūtītājam vai trešajām personām Līguma izpildes gaitā;
6.2.21. novērst visas Pasūtītāja konstatētās nepilnības, defektus Līgumā noteiktajā kārtībā un termiņā;
6.2.22. rakstiski informēt Pasūtītāju par iespējamiem vai paredzamiem kavējumiem Līguma izpildē un apstākļiem (izmaiņām), notikumiem, kuri var ietekmēt Līguma precīzu un pilnīgu izpildi, izpildes termiņu vai Līgumcenu;
6.2.23. veicot Būvdarbus drošināt, lai netiktu bojāti teritorijas labiekārtojuma elementi. Ja šīs prasības neizpildes rezultātā tiek bojāti teritorijas labiekārtojuma elementi, Izpildītājs par saviem līdzekļiem tos novērš;
6.2.24. nozīmēt atbildīgo par darba drošību un kārtību Objektā. Nepieļaut nepiederošu personu atrašanos Objektā; 
6.2.25. pirms Būvdarbu nodošanas – pieņemšanas akta parakstīšanas sakārtot Objektu (aizvest būvgružus un iesniegt apliecinošu dokumentu Pasūtītājam par būvgružu novietošanu atkritumu novietnē, ja nepieciešams veikt būvgružu utilizāciju, aizvest Izpildītājam piederošo inventāru un darba rīkus, tehniku u.c.);
6.2.26. nodrošināt tīrību un kārtību Objektā visā Būvdarbu izpildes laikā, kā arī nodrošināt, lai Objektā esošie gruži un materiālu atliekas nepiesārņo Objektam piegulošo teritoriju;
6.2.27. Būvdarbu procesā radītie atkritumi jāsavāc un jāutilizē atsevišķi no sadzīves atkritumiem;
6.2.28. materiāli atbildēt par Līgumā noteikto saistību neievērošanas sekām Būvdarbu izpildes vietā.
6.3. Pasūtītājam ir pienākums:
6.3.1. savlaicīgi un atbilstoši Līguma noteikumiem samaksāt Izpildītājam par kvalitatīvu Darbu izpildi;
6.3.2. organizēt Darbu pieņemšanu un parakstīt pieņemšanas – nodošanas aktus pēc Darbu akceptēšanas Līgumā noteiktajā kārtībā;
6.3.3. nodrošināt Objektu apgādi ar ūdeni un elektroenerģiju uz sava rēķina.
6.4. Pasūtītājam ir tiesības:
6.4.1. pēc saviem ieskatiem veikt Būvdarbu izpildes pārbaudes, vienpusēji apturēt Būvdarbus Līgumā noteiktajos gadījumos;
6.4.2. jebkurā laikā apmeklēt Objektu, ievērojot tehniskās drošības normas, un nepieciešamības gadījumā, rakstiski noformēt savus pamatotos aizrādījumus vai pārtraukt Būvdarbus līdz trūkumu novēršanai;
6.4.3. pieņemt neatkarīgu ekspertu Būvdarbu izpildes kvalitātes kontrolei un, pirms kvalitatīvi izpildītu Būvdarbu pieņemšanas, veikt izpildīto Būvdarbu būvekspertīzi;
6.4.4. izteikt Izpildītājam pretenzijas attiecībā uz Būvdarbu izpildi un kvalitāti, iesniedzot Izpildītājam pretenziju, Pasūtītājs norāda Būvdarbos konstatētos trūkumus, nepilnības un nosaka termiņu, kurā Izpildītājam tos ir pienākums novērst par saviem finanšu līdzekļiem;
6.4.5. kontrolēt Līguma noteikumu izpildi un veikt Būvdarbu izpildes pārbaudi jebkurā tā izpildes stadijā;
6.4.6. pieprasīt no Izpildītāja līgumsoda samaksu atbilstoši Līguma noteikumiem;
6.4.7. vienpusēji izbeigt līgumsaistības saskaņā ar Līguma noteikumiem;
6.4.8. Pasūtītājs atturas no darbībām, kas traucētu Būvdarbu izpildi, ja vien tas nav saistīts ar konstatētiem būvniecības noteikumu pārkāpumiem no Izpildītāja puses.

7. IZMAIŅAS BŪVDARBU DAUDZUMOS
7.1. Darbu daudzumiem jābūt saskaņotiem ar Pasūtītāju. 
7.2. Pasūtītājs var veikt Darbu daudzumu samazināšanu. Darbu daudzumu samazināšana noformējama rakstiski un par to jāinformē Izpildītājs.
7.3. Izmaiņas Darbu daudzumos Pasūtītājs var veikt pēc savas iniciatīvas, kā arī pēc Izpildītāja rakstiska pieprasījuma, savlaicīgi informējot Izpildītāju.
7.4. Puses rakstiski vienojas par izmaiņām Darbu daudzumos, kā arī par izmaiņām Līgumcenā, ja tas nepieciešams, saskaņā ar Publisko iepirkumu likuma, turpmāk – PIL, 61. panta nosacījumiem.
7.5. Darbu daudzumu samazināšanas gadījumā atbilstoši samazināma Līgumcena. Pusēm vienojoties, samazināmo Līgumcenas daļu var izmantot saskaņā ar Līguma nosacījumiem.
7.6. Šajā sadaļā atrunāto izmaiņu apjoms nedrīkst pārsniegt PIL 61. panta piektās daļas 2. punktā noteikto apjomu.

8. DARBA AIZSARDZĪBA UN UGUNSDROŠĪBA
8.1. Ja Būvdarbus veiks vairāki atsevišķi Būvdarbu veicēji, tad, neatkarīgi no statusa, kādā tie tiks iesaistīti Līguma izpildē (apakšuzņēmēji, personu apvienības biedri u.c.), saskaņā ar Ministru kabineta 2003. gada 25. februāra noteikumiem Nr. 92 “Darba aizsardzības prasības, veicot būvdarbus” (turpmāk – Noteikumi), tiek iecelts darba aizsardzības koordinators.
8.2. [bookmark: _Hlk233961330]Noteikumu izpratnē, darbu sagatavošanai un izpildei par projekta vadītāju Pasūtītājs norīko Izpildītāju. Izpildītājs apņemas veikt projekta vadītāja pienākumus:
8.2.1. Darba aizsardzības plāna izstrādi pirms Darbu uzsākšanas un Noteikumu 9., 11., 12. un 13. punktos minētos pienākumus Pasūtītājs uzdod Izpildītājam (projekta vadītājam). Izpildītājs apņemas šos pienākumus veikt (tai skaitā – pirms būvdarbu uzsākšanas nosūtīt Valsts darba inspekcijai iepriekšēju paziņojumu par būvdarbu veikšanu saskaņā ar Noteikumu 12. punktu);
8.2.2. Izpildītājs veic citu pienākumu un prasību izpildi kas, saskaņā ar Noteikumu un citu darba aizsardzību regulējošo normatīvo aktu prasībām ir jāveic projektu vadītājam.
8.3. Izpildītājs ir atbildīgs par to, lai darba aizsardzības koordinators projekta izpildes posmā veic noteikto pienākumu izpildi, kā arī lai Izpildītāja, apakšuzņēmēju darbinieki un apakšuzņēmēji ievēro visas darba drošības prasības.
8.4. Izpildītājs veic darba vides riska faktoru novērtējumu darba videi un veicamajiem Būvdarbiem un iepazīstina ar to visus darbiniekus, kas iesaistīti Būvdarbu veikšanā.
8.5. Izpildītājs nodrošina, ka Līguma izpildē iesaistītie darbinieki pirms attiecīgo darbu uzsākšanas ir instruēti par darba drošību, elektrodrošību un ugunsdrošību.
8.6. Izpildītājs rakstiski informē Pasūtītāju, kā arī normatīvajos aktos noteiktajā kārtībā informē attiecīgās iestādes par katru nelaimes gadījumu, kas noticis Objektā. Informācija Pasūtītājam ir jāiesniedz 1 (vienas) darba dienas laikā pēc negadījuma.
8.7. Izpildītājs nodrošina, ka darba aizsardzības koordinators vai Izpildītāja piesaistītais darba aizsardzības speciālists ne mazāk kā vienu reizi nedēļā apseko Objektu un pārbauda, vai tiek ievērotas darba aizsardzības prasības, sastādot par to pārbaudes dokumentu.
8.8. Izpildītājam ir pienākums nekavējoties novērst pārbaudes dokumentos norādītos trūkumus un nepilnības.
8.9. Pēc Pasūtītāja pieprasījuma Izpildītājs iesniedz Pasūtītājam tā norādītajā termiņā darba aizsardzības koordinatora vai Izpildītāja piesaistītā darba aizsardzības speciālista sastādītos pārbaudes dokumentus (oriģinālus).
8.10. Izpildītājs nodrošina Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” ievērošanu Objektā un par saviem līdzekļiem nodrošina noteikumu 3.3. sadaļas “Vispārīgās ugunsdrošības prasības būvobjektā” prasību izpildi.

9. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE
9.1. Apakšuzņēmēju saraksts:
9.1.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Darbu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus; 
9.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvdarbu izpildē. Apakšuzņēmēja, kura veicamās Būvdarbu daļas vērtība ir mazāka par 10 000,00 EUR EUR (desmit tūkstoši euro 00 centi), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Darbu daļu un norādot izpildāmo Darbu apjomu no Līguma vērtības naudas izteiksmē.
9.2. Darbu veikšanai Izpildītājs iesaista savā piedāvājumā norādīto personālu un apakšuzņēmējus, kā arī apakšuzņēmēju sarakstā norādītos apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktā darba atbilstību Līguma prasībām.
9.3. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Iepirkuma dokumentos personālam izvirzītajām prasībām un tam ir vismaz tādas paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Iepirkuma dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem. 
9.4. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamo Būvdarbu daļas vērtība ir vismaz 10 000,00 EUR (desmit tūkstoši euro 00 centi) apmērā, vai jauna apakšuzņēmēja iesaistīšanu, kura veicamā Būvdarbu daļa plānota vismaz 10 000,00 EUR (desmit tūkstoši euro 00 centi) apmērā vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Būvdarbu daļu – daļas nosaukumus un izpildāmo Būvdarbu apjomu naudas izteiksmē, un jāsaņem Pasūtītāja rakstveida piekrišana.
9.5. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem: 
9.5.1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;
9.5.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi, kas tika pārbaudīti Iepirkumā;
9.5.3.  piedāvātais apakšuzņēmējs, kura izpildāmo Būvdarbu vērtība ir vismaz 10 000,00 EUR (desmit tūkstoši euro 00 centi) apmērā, atbilst PIL 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi, kas tika pārbaudīti Iepirkumā; 
9.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
9.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar PIL 62. panta piekto daļu. 
9.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem. Pasūtītājs nosacījumu pārbaudi saskaņā ar Līguma 8.7. apakšpunktu veic uz attiecīgā lēmuma pieņemšanas dienu.

10. BŪVDARBU NODOŠANAS UN PIEŅEMŠANAS KĀRTĪBA 
10.1. [bookmark: _Hlk233962207]Izpildītie Būvdarbi tiek pieņemti ar Būvdarbu pieņemšanas – nodošanas (izpildes) aktu, kurā dokumentēti attiecīgajā periodā faktiski izpildītie Būvdarbi. 
10.2. Pasūtītājs Būvdarbus pieņem un Būvdarbu izpildes aktu un paraksta to 20 (divdesmit) darbadienu laikā no akta saņemšanas dienas.
10.3. Ja Pasūtītājs neparaksta Būvdarbu izpildes aktu Līguma 10.2. punktā minētajā termiņā, kā arī neiesniedz Izpildītājam Līguma 10.4. punktā minēto pretenziju vai Pasūtītāja pārstāvja saskaņotu Defektu aktu, uzskatāms, ka Pasūtītājs izpildītos Būvdarbus ir pieņēmis Līguma 10.2. punktā minētā termiņa pēdējā dienā.
10.4. Ja Pasūtītājs nepieņem Būvdarbus, tas iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar Pasūtītāja pārstāvja saskaņotu Defektu aktu. Ja Izpildītājs nepiekrīt Pasūtītāja norādītajiem Defektiem vai iebildumiem par faktiski izpildīto Darbu apjomiem, Izpildītājs 10 (desmit) darbadienu laikā no Defektu akta saņemšanas dienas iesniedz Pasūtītājam rakstiskus iebildumus pret Defektu aktā norādītajām nepilnībām.
10.5. Ja Pasūtītājs nepiekrīt iebildumiem attiecībā uz Defektu aktā iekļautajiem izpildīto Būvdarbu apjomiem vai Defektiem konstrukcijās, viņam ir pienākums pasūtīt ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstošo būvizstrādājumu un tiem atbilstošās iestrādes tehnoloģijas piemērošanu. 
10.6. Ja ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.
10.7. Ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu Defektu novēršanai nosaka Pasūtītāja pārstāvis.
10.8. Ja Defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver nākamā mēneša Būvdarbu izpildes aktā.
10.9. Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu Defektiem, trūkumiem un neatbilstībām, un Izpildītājam ir pienākums novērst Defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.

11. APDROŠINĀŠANA.  
11.1. Civiltiesiskā Obligātā apdrošināšana:
11.1.1. Izpildītājs veic būvdarbu veicēju civiltiesiskās atbildības obligāto apdrošināšanu atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājs nodrošina šajā punktā minēto apdrošināšanu visā Būvdarbu izpildes laikā un Garantijas laikā, un noteiktais limits tiek saglabāts nemainīgs visu apdrošināšanas periodu. Ja iesniegtā noslēgtā civiltiesiskās apdrošināšanas līguma termiņš tuvojas beigām, Izpildītājam ir pienākums iesniegt Pasūtītājam jaunu civiltiesiskās atbildības apdrošināšanas līgumu. Izpildītājs papildus iesniedz maksājuma uzdevumu par Izpildītāja civiltiesiskās atbildības apdrošināšanas polises apmaksu un apdrošināšanas sabiedrības apliecinājumu par to, ka polise attiecas uz Līguma ietvaros veicamajiem Būvdarbiem;
11.1.2. Izpildītājam jānodrošina, ka Būvdarbu laikā tā apakšuzņēmējiem ir apdrošināta to civiltiesiskā atbildība par tā darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši Latvijas republikas normatīvo aktu prasībām (ja attiecināms).
11.2. Gadījumā, ja pirms Garantijas laika termiņa beigām tiek konstatēti defekti, neprecizitātes vai trūkumi Izpildītāja paveiktajos Būvdarbos, un nav iespējama attiecīgo defektu, neprecizitāšu vai trūkumu novēršana garantijas laika ietvaros, tad attiecīgais garantijas laiks, Pusēm rakstveidā vienojoties, tiek pagarināts par to laiku, kurā Izpildītājs novērš attiecīgos defektus vai trūkumus.
11.3. Ja Līgums tiek izbeigts, tad garantijas laiks sākas no Līguma izbeigšanas datuma un attiecas tikai uz tiem veiktajiem Būvdarbiem, kuru pabeigšana noformēta ar Būvdarbu nodošanas – pieņemšanas aktu. 
11.4. Jebkurus zaudējumus, sedz Izpildītājs.
11.5. Visas izmaksas, kas saistītas ar apdrošināšanu, Izpildītājs sedz no saviem līdzekļiem.

12. GARANTIJAS
12.1. Izpildītājs garantē Būvdarbu un izmantoto materiālu kvalitātes atbilstību Tehniskajā specifikācijā (Līgums __. pielikums) norādītajai konkrētā materiāla ražotāja produkcijai vai tās ekvivalentam. Izpildītājs uzņemas atbildību par trūkumiem un defektiem Būvdarbos un izmantotajos materiālos, kas radušies garantijas termiņa laikā. Šajā punktā minētās garantijas termiņš veiktajiem Būvdarbiem ir __ (_____) mēneši, skaitot no Būvdarbu nodošanas un pieņemšanas akta parakstīšanas dienas.
12.2. Izpildītājs garantijas termiņā, saņemot Pasūtītāja rakstisku paziņojumu, uzņemas uz sava rēķina novērst defektus, trūkumus, to neatbilstību Līgumam vai normatīvo aktu prasībām, kā arī defektu izraisītos bojājumus Objektam un trešajām personām. Nosūtot paziņojumu, Pasūtītājs norāda arī vietu un laiku, kurš nevar būt mazāks par 5 (piecām) darba dienām no paziņojuma saņemšanas dienas, kad Izpildītājam jāierodas uz defektu akta sastādīšanu. 
12.3. [bookmark: _Hlk233626846]Pasūtītājs un Izpildītājs 3 (trīs) darba dienu laikā sastāda defektu aktu, tajā norādot bojājumus, neatbilstības un/vai trūkumus darbā, kā arī to novēršanas termiņu, kas nav garāks par 1 (vienu) nedēļu, vai citā minēto Pušu saskaņotā termiņā. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Pasūtītājs 3 (trīs) darbdienu laikā nosūta sastādīto aktu Izpildītājam.
12.4. Gadījumā, ja Pasūtītājs un Izpildītājs, sastādot defekta aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto Būvdarbu kvalitāti, minētās Puses 2 (divu) darba dienu laikā rakstiski vienojas par ekspertu komisiju (līdz 3 (trim) ekspertiem), kura tiek pieaicināta un kuras viedoklis ir izšķirošs. Ekspertu komisijas izdevumus sedz Puse, kurai ekspertu atzinums ir nelabvēlīgs.
12.5. Gadījumā, ja Pasūtītājs un Izpildītājs nespēj vienoties par ekspertu komisiju strīda izšķiršanai, strīds tiek izšķirts vispārējā kārtībā tiesā. Šādā gadījumā Pasūtītājs, nesagaidot strīda atrisinājumu, ir tiesīgs veikt defekta vai neatbilstības novēršanu saviem spēkiem vai pieaicināt trešās personas, un, ja strīds tiek izšķirts par labu Pasūtītājam, Izpildītājs sedz ar defektu novēršanu saistītos zaudējumus.

12. PUŠU ATBILDĪBA UN STRĪDU RISINĀŠANAS KĀRTĪBA
12.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
12.2. Pusei, kas nepilda savas Līgumā noteiktās saistības, ir pienākums atlīdzināt otrai Pusei ar to nodarītos zaudējumus.
12.3. Izpildītājs var piemērot Pasūtītājam līgumsodu, ja Pasūtītāja vainas dēļ tiek kavēts Līgumā noteiktais Līgumcenas samaksas termiņš, 0,1% (nulle komats viena procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas.
12.4. Pasūtītājs var piemērot Izpildītājam līgumsodu, ja Izpildītāja vainas dēļ tiek nokavēts Līgumā noteiktais Būvdarbu izpildes termiņš, 0,1% (nulle komats viena procenta) apmērā no Līgumcenas par katru nokavēto dienu, bet kopsummā ne vairāk kā 10% (desmit procenti) no Līgumcenas.
12.5. Pasūtītājs līgumsodu ir tiesīgs ieturēt no Izpildītājam pienākošajiem maksājumiem. Turpmākie norēķini starp Izpildītāju un Pasūtītāju tiek veikti pēc līgumsoda nomaksas.
12.6. Līgumsoda samaksa neatbrīvo Puses no saistību pienācīgas izpildes, kā arī neierobežo Pušu tiesības prasīt zaudējumu atlīdzību.
12.7. Visā Darba izpildes laikā Izpildītājam jāveic visi valsts un pašvaldības institūciju normatīvajos aktos paredzētie Darba drošības pasākumi. Izpildītājs ir pilnībā atbildīgs par Latvijas Republikā spēkā esošo satiksmes noteikumu un darba drošības normatīvo aktu ievērošanu darba laikā.
12.8. Izpildītājs ir atbildīgs par zaudējumiem, kas radušies tā darbības vai bezdarbības dēļ Pasūtītājam vai trešās personas dzīvībai, veselībai vai mantai, kā arī sedz radušos zaudējumus.
12.9. Pasūtītājs nav atbildīgs par zaudējumiem, kas var rasties (radušies) trešajai personai jebkādas Izpildītāja rīcības dēļ, t.sk. arī, ja Izpildītājs neievēro Līguma noteikumus.
12.10. Puses apņemas neizpaust trešajām personām informāciju, ko tās saņēmušas Līguma izpildes laikā no otras Puses, izņemot gadījumus, kas informācijas izpaušanu pieprasa piemērojamie normatīvie akti.
12.11. Visus ar Līgumu saistītos strīdus un domstarpības Puses risina savstarpēju pārrunu ceļā. Ja nav panākta vienošanās pārrunu ceļā, strīdus jautājumi tiek izskatīti Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
12.12. Visi pielikumi, papildinājumi un grozījumi Līgumam stājas spēkā tikai tad, ja tie noformēti rakstiski un tos parakstījušas abas šī līguma Puses vai to pilnvarotās personas. Visi Līguma grozījumi, papildinājumi un vienošanās ir Līguma neatņemamas sastāvdaļas.

13. NEPĀRVARAMA VARA
13.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, militāru iebrukumu, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
13.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
13.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
13.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei un tamlīdzīgi apstākļi, (ja vien minētās problēmas neizriet tieši no nepārvaramas varas).

14. IZCELSMES IEROBEŽOJUMI
14.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes Materiāli vai pakalpojumi.
14.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
14.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto Materiālu izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes Materiāli un pakalpojumi.
14.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes Materiāli vai pakalpojumi, Pasūtītājam ir tiesības:
14.4.1. pieprasīt attiecīgo Materiālu vai pakalpojumu nomaiņu;
14.4.2. piemērot līgumsodu 10 % (desmit procenti) apmērā no attiecīgo Materiālu vērtības;
14.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
14.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

15. KONFIDENCIALITĀTE UN PERSONAS DATU AIZSARDZĪBA
15.1. Par konfidenciālu tiek uzskatīta jebkura informācija, ko kāda no Pusēm ir uzzinājusi Līguma sagatavošanas, parakstīšanas vai izpildes laikā (izņemot informāciju, kas saskaņā ar PIL 60. pantā ir vispārpieejama), tai skaitā, jebkāda informācija par Pusēm, to darbiniekiem vai klientiem, par Līgumā ietverto darbību raksturu vai jebkādām to detaļām.
15.2. Konfidenciālā informācija var tik izpausta trešajām personām tikai un vienīgi saskaņā ar iepriekšēju rakstisku attiecīgās Puses piekrišanu, izņemot, kad informācija ir izpaužama saskaņā ar Latvijas Republikas normatīvajiem aktiem. Minētā informācija ir konfidenciāla visu Līguma termiņu.
15.3. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK.
15.4. Puses ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.
15.5. Puses nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras Puses piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.
15.6. Izpildītājs ievieš attiecīgas tehniskās un organizatoriskās prasības un pasākumus, kas nepieciešami personas datu apstrādes drošībai un apņemas pārskatīt esošās prasības atbilstoši personas datu apstrādes veidam, ilgumam un citiem aspektiem, kā arī sadarbojas ar Pasūtītāju gadījumā, ja informāciju par personas datu apstrādi Pasūtītājam ir pieprasījušas uzraudzības iestādes vai datu subjekts.
15.7. Izpildītājs iekļauj Līgumā vai citā saistošā dokumentā ar Izpildītāju nodarbinātajām personām saņemtās informācijas un personas datu konfidencialitātes nodrošināšanas pienākumu, nosakot nodarbināto pienākumu bez atsevišķas atļaujas neapstrādāt, neizmantot un neizpaust apstrādājamo informāciju un personas datus, kā arī nodrošināt konfidencialitātes prasību ievērošanas uzraudzību.

16. LĪGUMA GROZĪJUMI
16.1. Līgumu var grozīt vienīgi ar Pušu savstarpēju rakstisku vienošanos saskaņā ar PIL 61. pantu.
16.2. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot PIL noteikumus par Līguma grozījumiem.
16.3. Līgumā noteiktos termiņus var grozīt šādos gadījumos:
16.3.1. ja tiek veiktas izmaiņas Būvdarbu daudzumos saskaņā ar Līguma 7. sadaļā noteikto;
16.3.2. Būvdarbu vai tā daļas apturēšana no Izpildītāja neatkarīgu iemeslu dēļ; Būvdarbu veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ;
16.3.3. Būvdarbu veikšanu ir kavējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ.
16.4. Līgumcenu var grozīt un izmaiņas Būvdarbu daudzumos var izdarīt, ievērojot PIL 61. pantā un Līguma 7. sadaļā noteikto.
16.5. Ja Būvdarbu izpildes gaitā ir nepieciešamas Līguma termiņa izmaiņas, tad Izpildītājs iesniedz Pasūtītājam iesniegumu, kurā iekļauj Būvdarbu izpildes termiņa kavēšanas iemeslus, pieprasītā termiņa pagarinājuma objektīvu pamatojumu, darba izpildes kalendāro grafiku, kā arī citu Pasūtītāja pieprasītu informāciju.
16.6. Gadījumos, kad papildus Būvdarbus iespējams veikt paralēli citiem Būvdarbiem un to veikšana neprasa būtisku papildus darbaspēka resursu piesaistīšanu, Līguma izpildes termiņš papildus darbu dēļ netiek pagarināts.
16.7. Piegādātāju vai apakšuzņēmēju saistību pret Izpildītāju neizpilde nevar būt pamatojums Līguma izpildes termiņa pagarinājumam.

17. LĪGUMA IZBEIGŠANA
17.1. Līgums var tikt izbeigts, Pusēm savstarpēji rakstiski vienojoties un normatīvajos aktos noteiktajā kārtībā.
17.2. Pasūtītājs var vienpusēji atkāpties no Līguma, rakstiski paziņojot par to Izpildītājam 7 (septiņas) kalendārās  dienas iepriekš, ja:
17.2.1. Izpildītājs atkārtoti neievēro likumīgus Pasūtītāja rakstiskus norādījumus vai arī atkārtoti nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 10 (desmit) darbdienu laikā pēc attiecīga rakstiska Pasūtītāja paziņojuma saņemšanas;
17.2.2. Būvdarbi tiek veikti neatbilstoši Līguma dokumentu prasībām, kvalitātes vai tehnoloģijas prasībām vai netiek uzsākta defektu novēršana;
17.2.3. Līgumā ir izdarīti būtiski grozījumi, kas nav pieļaujami saskaņā ar PIL 61. pantā noteikto;
17.2.4. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu; 
17.3. Izpildītājs, nosūtot Pasūtītājam rakstisku paziņojumu 7 (septiņas) kalendārās dienas iepriekš, ir tiesīgs vienpusēji izbeigt Līgumu, ja Pasūtītājs Līgumā noteiktajos termiņos neveic maksājumus un Pasūtītāja nokavējums ir sasniedzis vismaz 20 (divdesmit) darbadienas.
17.4. Līguma izbeigšana saistību neizpildes dēļ neierobežo Pušu tiesības uz zaudējumu atlīdzību vai līgumsodu. 
17.5. Izbeidzot Līgumu 17.1. - 17.3. punktos noteiktajā gadījumā, Puses sastāda atsevišķu aktu par faktiski kvalitatīvi izpildīto Būvdarbu apjomu un to vērtību. Sastādot aktu, Puses ņem vērā izpildīto Būvdarbu kvalitāti. Pasūtītājs samaksā Izpildītājam par kvalitatīvi izpildītajiem Būvdarbiem, atbilstoši sastādītajam aktam. Ja faktiski kvalitatīvi izpildīto Būvdarbu vērtība ir mazāka par summu, kuru Pasūtītājs jau ir samaksājis Izpildītājam, Izpildītājam ir pienākums atmaksāt pārmaksāto summu. Izdarot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 20 (divdesmit) dienu laikā pēc šajā punktā minētā akta parakstīšanas.
17.6. Ja Līgums tiek izbeigts pirms termiņa Izpildītāja vainas dēļ, Objekts sakārtojams un atstājams drošā un no trešo personu darbībām pasargātā stāvoklī par Izpildītāja līdzekļiem. Ja Līgums tiek izbeigts pirms termiņa pēc abpusējas vienošanās, Puses vienojas, kādā kārtībā tiek segti izdevumi Objekta sakārtošanai drošā un no trešo personu darbībām pasargātā stāvoklī.
17.7. Pasūtītājs vienpusēji izbeidz Līgumu ar Izpildītāju, nemaksājot līgumsodu, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. (atbilstoši Starptautisko un Latvijas Republikas nacionālo sankciju likuma 11.1 panta trešajai daļai).

18. NOBEIGUMA NOTEIKUMI
18.1. Visus jautājumus, strīdus un domstarpības, kas radušies Līguma izpildes laikā, Puses cenšas atrisināt sarunu ceļā. Ja vienošanās netiek panākta, strīdi tiek risināti Latvijas Republikas normatīvajos aktos paredzētajā kārtībā tiesā.
18.2. Korespondence, kas tiek nosūtīta otrai Pusei pa pastu, ir uzskatāma par saņemtu 7 (septītajā) dienā, skaitot no tās iesniegšanas pastā. Visai sarakstei un jebkurai informācijai, ko viena Puse iesniedz otrai, jābūt latviešu valodā.
18.3. Visiem paziņojumiem, ko Puses iesniedz viena otrai saskaņā ar Līgumu, jābūt rakstiskiem un nodotiem personīgi vai ierakstītā vēstulē. Paziņojums, ja vien Līgumā nav paredzēts citādi, tiek uzskatīts par saņemtu dienā, kad tas ir nodots personīgi vai ierakstītas vēstules saņemšanas dienā.
18.4. Pusei ir pienākums 5 (piecu) dienu laikā rakstveidā paziņot otrai Pusei par šajā Līgumā norādīto rekvizītu un adrešu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts. Atsevišķi Līguma grozījumi šajā gadījumā nav nepieciešami.
18.5. Katras Puses pārstāvis apliecina, ka tam ir visas tiesības Puses vārdā noslēgt Līgumu.
18.6. Puses apliecina, ka ir iepazinušās ar Līguma noteikumiem un atzīst tos par saprotamiem, saistošiem un izpildāmiem. Izpildītājs apliecina, ka tam ir visas nepieciešamās zināšanas, pieredze, darbaspēks un materiāltehniskais nodrošinājums Būvdarbu veikšanai.
18.7. Pasūtītāja pilnvarotā persona Līguma izpildes laikā ir  _____________, tālrunis _______,        e-pasta adrese: _____________.
18.8. Izpildītāja pilnvarotā persona Līguma izpildes laikā ir _____________, tālrunis _______,       e-pasta adrese: _____________.
18.9. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.
18.10. Līgumam pievienoti šādi pielikumi: ___________
18.11. Līgums ar _____ pielikumiem sagatavots kopā uz ______lapām latviešu valodā, elektroniska dokumenta veidā un parakstīts ar drošu elektronisko parakstu. Katrai Pusei ir pieejams abpusēji parakstīts Līgums elektroniskā formātā.
18.12. Izpildītājam abpusēji parakstīts Līgums 1 (vienas) darba dienas laikā pēc Līguma parakstīšanas jānosūta uz Pasūtītāja e-pasta adresi: apic@dobele.lv.

19. PUŠ REKVIZĪTI, PARAKSTI

PASŪTĪTĀJS:                                                 	IZPILDĪTĀJS:
Dobeles novada pašvaldība
reģistrācijas numurs 90009115092
juridiskā adrese: Brīvības iela 17, Dobele
Dobeles novads, LV-3701


Dobeles novada Izglītības pārvalde
reģistrācijas numurs 90009147276
juridiskā adrese: Brīvības iela 17, Dobele
Dobeles novads, LV-3701


Šis dokuments ir parakstīts ar drošu elektronisko parakstu un satur laika zīmogu

